ΚΑΝΟΝΙΣΜΟΣ (ΕΚ) αριθ. 535/97 ΤΟΥ ΣΥΜΒΟΥΛΙΟΥ της 17ης Μαρτίου 1997 για την τροποποίηση του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι, στο άρθρο 13 παράγραφος 2 του κανονισμού (ΕΟΚ) αριθ. 2081/92 (4), προβλέπεται μεταβατική περίοδος πέντε ετών κατ' ανώτατο όριο μετά τη δημοσίευση του εν λόγω κανονισμού, κατά τη διάρκεια της οποίας τα κράτη μέλη μπορούν να διατηρήσουν τα εθνικά μέτρα που επιτρέπουν να χρησιμοποιούνται οι εκφράσεις που αναγράφονται στην παράγραφο 1 στοιχείο β) του ιδίου άρθρου υπό ορισμένους όρους 7 ότι η ημερομηνία της δημοσιεύσεως του ανωτέρω κανονισμού είναι η 24η Ιουλίου 1992 και συνεπώς η εν λόγω μεταβατική περίοδος λήγει στις 25 Ιουλίου 1997 7

ότι η πρώτη πρόταση καταχωρήσεως των γεωγραφικών ενδείξεων και των ονομασιών προελεύσεως υποβλήθηκε στο Συμβούλιο μόλις το Μάρτιο του 1996 και, κατά συνέπεια, το μεγαλύτερο μέρος της πενταετούς μεταβατικής περιόδου παρήλθε 7 ότι, για να μπορεί να γίνει πραγματική χρήση της εν λόγω μεταβατικής περιόδου, η ημερομηνία ενάρξεώς της πρέπει να μεταβληθεί ώστε να αρχίζει από την ημερομηνία καταχωρήσεως των ονομασιών 7 ότι πρέπει επίσης να προβλεφθεί ότι η μεταβατική περίοδος εφαρμόζεται επίσης και για το στοιχείο α) της παραγράφου 1 του άρθρου 13 του κανονισμού (ΕΟΚ) αριθ. 2081/92 δεδομένου ότι η απαγόρευση που προβλέπεται εκεί μπορεί να συμπέσει με εκείνη του στοιχείου β) της ιδίας παραγράφου 7

ότι μια τέτοια μεταβατική περίοδος πρέπει να εφαρμοσθεί μόνο στις ονομασίες που έχουν καταχωρηθεί δυνάμει του άρθρου 17 του κανονισμού (ΕΟΚ) αριθ. 2081/92 επειδή πρόκειται για υφιστάμενες ήδη ονομασίες οι οποίες έχουν χρησιμοποιηθεί στα κράτη μέλη και συνεπώς, θα πρέπει, για να μη θιγούν οι παραγωγοί, να τους παραχωρηθεί περίοδος προσαρμογής 7

ότι η εξέταση της αίτησης καταχώρησης μιας ονομασίας ως προστατευόμενης γεωργαφικής ένδειξης ή προστατευόμενης ονομασίας προέλευσης δυνάμει του κανονισμού (ΕΟΚ) αριθ. 2081/92 απαιτεί κάποιο χρόνο 7 ότι, εν αναμονή κοινοτικής απόφασης σχετικά με την καταχώρηση της ονομασίας αυτής, είναι σκόπιμο να προβλεφθεί η χορήγηση μεταβατικής εθνικής προστασίας από το κράτος μέλος 7 ότι, προκειμένου να διευθετηθούν τυχόν διαφορές μεταξύ παραγωγών ενός κράτους μέλους, το κράτος αυτό μπορεί να χορηγεί, κατά περίπτωση και σε εθνική κλίμακα, μεταβατική περίοδο που θα πρέπει αργότερα να επικυρωθεί με κοινοτική απόφαση 7 ότι οι συνέπειες των εθνικών μέτρων πρέπει να βαρύνουν το κράτος μέλος που τα έλαβε 7 ότι, τέλος, τα μέτρα αυτά δεν πρέπει να αποτελούν εμπόδιο στις ενδοκοινοτικές συναλλαγές 7

ότι πρέπει να προβλεφθεί, κατά περίπτωση, πενταετής μεταβατική περίοδος για τις ονομασίες των οποίων απαιτείται η καταχώρηση δυνάμει του άρθρου 5 του κανονισμού (ΕΟΚ) αριθ. 2081/92, αλλά μόνο στο πλαίσιο του άρθρου 7 παράγραφος 5 στοιχείο β) του εν λόγω κανονισμού και για συγκεκριμένους λόγους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2081/92 τροποποιείται ως εξής:

1. Το άρθρο 1 παράγραφος 1 τρίτο εδάφιο, αντικαθίσταται από το ακόλουθο κείμενο:

«Τα παραρτήματα Ι και ΙΙ μπορούν να τροποποιηθούν, σύμφωνα με τη διαδικασία που προβλέπεται στο άρθρο 15.»

2. Στο άρθρο 5 παράγραφος 5, μετά το πρώτο εδάφιο προστίθεται το ακόλουθο κείμενο:

«Το εν λόγω κράτος μέλος μπορεί στο εθνικό επίπεδο να χορηγήσει στη διαβιβαζόμενη ονομασία προστασία κατά την έννοια του παρόντος κανονισμού καθώς και, ενδεχομένως, περίοδο προσαρμογής μόνον προσωρινά από την ημερομηνία διαβίβασης 7 τα αυτά μπορούν να χορηγηθούν προσωρινά υπό τις ίδιες συνθήκες και στο πλαίσιο αίτησης τροποποίησης της συγγραφής υποχρεώσεων.

Η προσωρινή εθνική προστασία τερματίζεται από την ημερομηνία κατά την οποία λαμβάνεται απόφαση καταχώρησης δυνάμει του παρόντος κανονισμού. Κατά τη λήψη της απόφασης, μπορεί να καθοριστεί περίοδος προσαρμογής έως πέντε ετών υπό τον όρο ότι οι ενδιαφερόμενες επιχειρήσεις εμπορεύονται νομίμως τα εν λόγω προϊόντα, με συνεχή χρησιμοποίηση των ονομασιών τουλάχιστον πέντε έτη πριν τη δημοσίευση που προβλέπει το άρθρο 6 παράγραφος 2.

Οι συνέπειες μιας παρόμοιας εθνικής προστασίας, αν η ονομασία δεν καταχωρηθεί κατά την έννοια του παρόντος κανονισμού, αποτελούν αποκλειστική ευθύνη του οικείου κράτους μέλους.

Τα μέτρα που λαμβάνονται από τα κράτη μέλη δυνάμει του δευτέρου εδαφίου παράγουν αποτελέσματα μόνον στο εθνικό επίπεδο και δεν επηρεάζουν τις ενδοκοινοτικές συναλλαγές.»

3. Στο άρθρο 7 παράγραφος 4, η δεύτερη περίπτωση αντικαθίσταται από το ακόλουθο κείμενο:

«- είτε να αποδεικνύει ότι η καταχώρηση προτεινόμενης ονομασίας θίγει την ύπαρξη μιας εξ ολοκλήρου ή εν μέρει ομώνυμης ονομασίας ή σήματος ή την ύπαρξη προϊόντων τα οποία διατίθενται νομίμως στην αγορά κατά την τελευταία πενταετία πριν τη δημοσίευση που προβλέπεται στο άρθρο 6 παράγραφος 2.»

4. Στο άρθρο 13, η παράγραφος 2 αντικαθίσταται από το ακόλουθο κείμενο:

«2. Κατά παρέκκλιση από την παράγραφο 1 στοιχεία α) και β), τα κράτη μέλη μπορούν να διατηρήσουν εθνικά μέτρα που επιτρέπουν τη χρησιμοποίηση των ονομασιών που έχουν καταχωρηθεί δυνάμει του άρθρου 17, για μια πενταετία, κατ' ανώτατο όριο, από την ημερομηνία δημοσιεύσεως της καταχωρήσεως, εφόσον:

- τα προϊόντα είχαν διατεθεί νομίμως με τις ονομασίες αυτές στο εμπόριο επί πενταετία τουλάχιστον, προ της δημοσιεύσεως του παρόντος κανονισμού,

- οι επιχειρήσεις εμπορεύονται νομίμως τα εν λόγω προϊόντα με συνεχή χρησιμοποίηση των ονομασιών κατά την περίοδο που προβλέπεται στο πρώτο εδάφιο,

- από τη σήμανση προκύπτει σαφώς η πραγματική καταγωγή του προϊόντος.

Εντούτοις, η παρέκκλιση αυτή δεν μπορεί να οδηγήσει στην ελεύθερη εμπορία των προϊόντων στο έδαφος κράτους μέλους στο οποίο οι ονομασίες αυτές έχουν απαγορευθεί.»

5. Στο άρθρο 13 προστίθεται η ακόλουθη νέα παράγραφος:

«4. Όσον αφορά τις ονομασίες των οποίων ζητείται η καταχώρηση δυνάμει του άρθρου 5, μπορεί να καθοριστεί μεταβατική περίοδος πέντε ετών κατ' ανώτατο όριο, στο πλαίσιο του άρθρου 7 παράγραφος 5 στοιχείο β), μόνο στην περίπτωση που γίνει παραδεκτή ένσταση με το αιτιολογικό ότι η καταχώρηση προτεινόμενης ονομασίας θα έθιγε την ύπαρξη μιας εξ ολοκλήρου ή εν μέρει ομώνυμης ονομασίας ή την ύπαρξη προϊόντων τα οποία διατίθενται νομίμως στην αγορά κατά την τελευταία τουλάχιστον πενταετία πριν τη δημοσίευση που προβλέπεται στο άρθρο 6 παράγραφος 2.

Η εν λόγω μεταβατική περίοδος μπορεί να προβλεφθεί μόνον εφόσον οι επιχειρήσεις εμπορεύονται νομίμως τα εν λόγω προϊόντα, με συνεχή χρησιμοποίηση των ονομασιών τουλάχιστον πέντε έτη πριν από τη δημοσίευση που προβλέπει το άρθρο 6 παράγραφος 2.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Μαρτίου 1997.

Για το Συμβούλιο

Ο Πρόεδρος

J. VAN AARTSEN

(1) ΕΕ αριθ. C 241 της 20. 8. 1996, σ. 7.

(2) ΕΕ αριθ. C 33 της 3. 2. 1997.

(3) ΕΕ αριθ. C 30 της 30. 1. 1997, σ. 39.

(4) ΕΕ αριθ. L 208 της 24. 7. 1992, σ. 1. Κανονισμός όπως τροποποιήθηκε από την πράξη προσχώρησης του 1994.